Guvernul a eliminat „taxa pe boală” și pentru cei cu boli grave. Cine e scutit de plata contribuției sociale pentru concediile medicale
Guvernul a adoptat, marți, ordonanța de urgență care elimină așa-numita „taxa pe boală” pentru mai multe categorii de persoane aflate în concendiu medical. Astfel, actul normativ prevede că mamele cu copii bolnavi sau cele aflate în situații de risc maternal, gravidele, cele aflate în concedii de maternitate, pacienții cu afecțiuni oncologice și îngrijitorii lor, persoanele care suferă de afecțiuni grave – HIV/SIDA, TBC sau cardiovasculare, pacienții cu arsuri grave (marii arși), precum și urgențele medico-chirurgicale în care viața pacienților este pusă în pericol vor fi scutiți de la plata contribuției sociale pentru indemnizațiile de concediu medical.